Milk and Honey var en israelsk sanggruppe som sammen med Gali Atari vant Eurovision Song Contest 1979 med sangen «Hallelujah». De gjorde to andre forsøk på å representere Israel i konkurransen. I 1981 sang de sangen «Serenada» som kom på fjerdeplass i den nasjonale finalen. I 1989 ble de nummer åtte med «Ani ma'amin». Ved begge anledningene fikk de hjelp av den kvinnelige vokalisten Lea Lupatin.